पश्चिम बंगाल की CM ममता बनर्जी ने शनिवार को यह कहा कि देश ‘महा आपातकाल’ के दौर से गुजर रहा है। उन्होंने 2019 के आम चुनाव में समान विचारधारा वाले सभी दलों से साथ आने का आह्वान किया। बनर्जी ने ट्वीट किया, ‘‘आज अंतरराष्ट्रीय लोकतंत्र दिवस है। लेकिन मुझे बहुत पीड़ा होती है कि फिलहाल हमारा देश महा आपातकाल से गुजर रहा है।’’ उन्होंने कहा, ‘‘समान विचारधारा वाले सभी दलों को इस महान देश के लोकतांत्रिक संस्थानों को बहाल करने के लिए 2019 में साथ आना चाहिए।’’